Kull tagħrif dwar talbiet għal mandati ta’ interċettazzjonijiet magħrufa aħjar bħala talbiet għall-ittappjar ta’ telefonati, jingħataw lill-membri f’laqgħat tal-Kumitat tas-Sigurtà u mhux fil-pubbliku. Il-Minsitru tal-Intern Manwel Mallia qal dan fi tweġiba parlamentari lill-Kap tal-Oppożizzjoni Simon Busuttil.  Il-Ministru Mallia qal li l-istess Kap tal-Oppożizzjoni huwa membru f’dan il-kumitat. Il-Minsitru ntalab jgħid kemm-il talba saret għal interċettazzjonijiet, kemm intlaqgħu u kemm ġew miċħuda.